Document ID: 32014R0635

KOMISIJOS ĮGYVENDINIMO REGLAMENTAS (ES) Nr. 635/2014
2014 m. birželio 13 d.
kuriuo leidžiama pradėti naudoti iki 2016-2017 prekybos metų pabaigos galiojančią pramoninio cukraus importo tarifinę kvotą
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 193 straipsnį,
kadangi:
(1)
Reglamento (ES) Nr. 1308/2013 139 straipsnio 1 dalies a punkte numatyta, kad to reglamento 140 straipsnio 2 dalyje nurodyti produktai gali būti gaminami naudojant cukrų, pagamintą viršijus to reglamento 136 straipsnyje nurodytas kvotas. Tačiau tie produktai taip pat gali būti gaminami naudojant į Sąjungą importuotą cukrų. Siekiant užtikrinti šiai gamybai reikalingą cukraus tiekimą, tikslinga sustabdyti importo muitų taikymą tam tikram pramoninio cukraus kiekiui;
(2)
pastarųjų prekybos metų patirtis rodo, kad per prekybos metus sustabdžius importo muitų taikymą 400 000 tonų cukraus, skirto Reglamento (ES) Nr. 1308/2013 140 straipsnio 2 dalyje nurodytiems produktams gaminti, buvo užtikrintas tokiems produktams per aptariamus prekybos metus Sąjungoje gaminti reikalingas tiekiamo cukraus kiekis;
(3)
siekiant suinteresuotosioms šalims suteikti tikrumą, kad Reglamento (ES) Nr. 1308/2013 140 straipsnio 2 dalyje nurodytiems produktams gaminti reikalingas cukraus kiekis bus nuolat tiekiamas kiekvienais prekybos metais iki kvotų sistemos taikymo pabaigos, tikslinga numatyti, kad importo muitų taikymas tam tikram cukraus kiekiui būtų sustabdytas kiekvienais iš trijų paskesnių prekybos metų, t. y. nuo 2014-2015 iki 2016-2017 prekybos metų;
(4)
be to, Komisijos reglamento (EB) Nr. 891/2009 (2) 11 straipsnyje numatytas importuojamo pramoninio cukraus, kurio kvotos numeris 09.4390, tarifinių kvotų administravimas;
(5)
todėl reikia nustatyti pramoninio cukraus, kuriam nuo 2014-2015 iki 2016-2017 prekybos metų neturėtų būti taikomi importo muitai, kiekį;
(6)
šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Kiekvienais iš trijų prekybos metų, einančių nuo 2014 m. spalio 1 d. iki 2017 m. rugsėjo 30 d., sustabdomas importo muitų taikymas 400 000 tonų pramoninio cukraus, kurio KN kodas 1701, o kvotos numeris - 09.4390.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. spalio 1 d. iki 2017 m. rugsėjo 30 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2014 m. birželio 13 d.

Labels: 3
17
6